AS9100

סדרת תקני AS9100 היא מוצר מרכזי של ארגון IAQG
AS9100 הוא תקן בשימוש נרחב למערכת ניהול איכות בתעשיות תעופה, חלל וביטחון.

התקן פורסם לראשונה ב-1999, על ידי SAE International והאיגוד האירופי לתעשיות תעופה וחלל.

AS9100 החליף את התקן שקדם לו בתחום - AS9000.

התקן מבוסס על הגרסה העדכנית של תקן ISO-9001 ומכיל אותה בשלמותה, בתוספת דרישות והערות.
נכון להיום, זהו התקן המחמיר ביותר בתחום התעופה.

יצרנים וספקים מרכזיים בתעשיות התעופה, החלל והביטחון דורשים התאמה או הסמכה ל-AS9100 כדרישה חוזית.

==היסטוריה==
לפני פיתוח תקני AS9100 למערכות ניהול איכות, צבא ארצות הברית יישם שתי תוכניות דרישות לאיכות ספקים:
* MIL-Q-9858A, דרישות תוכנית איכות.
* MIL-I-45208A, מפרט צבא: דרישות מערכת פיקוח.

במשך שנים דרישות אלה ייצגו את עקרונות הבסיס של תעשיית התעופה והחלל. כאשר ממשלת ארצות הברית אימצה את תקני ISO 9000 היא גנזה את שני תקני האיכות הללו. חברות תעופה גדולות החלו לדרוש מספקיהן לפתח תוכניות איכות המבוססות על ISO 9001.

; AS9000 (1997) תקן מערכת איכות בסיסית לתעופה וחלל
ספקי תעופה וחלל גילו במהרה שתקן ISO9001:1994 לא עונה על הדרישות הספציפיות של לקוחותיהם, כולל מחלקת ההגנה של ארצות הברית, נאס"א, רשות התעופה הפדרלית וחברות תעופה מסחריות. הם כתבו את AS9000 המבוסס על ISO9001 ומספק תקן למערכת ניהול איכות המותאמת לתעשיית התעופה והחלל. בכתיבת התקן השתתפו נציגים מחברות בואינג, לוקהיד מרטין, נורת'רופ גראמן, ג'נרל אלקטריק ופראט אנד ויטני.

; AS9100 (1999)
אמנם תקן AS9000 ענה על הצרכים המיידיים, אך כיוון שיצרני ציוד מקורי פועלים גלובלית נדרש תקן בינלאומי. התקן החדש, AS9100, התבסס גם הוא על מהדורת 1994 של ISO-9001, אך כלל 55 דרישות נוספות ספציפיות לתעשיית התעופה והחלל.

; AS9100 מהדורה A (2001), מודל להבטחת איכות בתכן, פיתוח, ייצור, התקנה ושירות
במהלך הכתיבה מחדש של תקן ISO-9001 למהדורת 2000, קבוצת התעופה והחלל עבדה באופן צמוד עם ארגון התקינה הבינלאומי. במקביל לכתיבה מחדש של תקן ISO-9001, גם תקן AS9100 עבר תהליך כתיבה מחדש והם פורסמו באותו זמן. 

התקן הכיל שני חלקים, אחד עבור ארגונים המסתמכים על המהדורה החדשה ואחד עבור ארגונים המסתמכים על מהדורת 1994.

; AS9100 מהדורה B (2004), מערכות ניהול איכות - דרישות תעופה וחלל
לאחר חלוף תקופת המעבר למהדורת 2000 של ISO-9001, שוחררה ב-2004 מהדורה B כמהדורה מנהלית לעדכון התקן כך שלא יאפשר הסתמכות על מהדורת 1994.

; AS9100 מהדורה C (2009), מערכת ניהול איכות - דרישות לארגוני תעופה, חלל וביטחון
העדכון ממהדורה B למהדורה C בא בעיקרו לענות על בעיות עמידה בדרישות ובלוחות הזמנים של ארגונים המוסמכים לתקן. המענה לבעיה היה באמצעות הוספת דרישות לניהול סיכונים.

אתגר מרכזי לארגונים שעברו ממהדורה B היה עמידה בתקן המבדקים החדש - AS9101 - ששלל מבדק מבוסס סעיפים ודרש לספק ראיה לאפקטיביות של המערכות והתהליכים.

סיכום שינויי מהדורה C:
* ניהול סיכונים
* דרישות מיוחדות
* פריטים קריטיים
* אופייני מפתח
* מדידת עמידה בדרישות ובלוחות זמנים

; AS9100 מהדורה D (2016), מערכת ניהול איכות - דרישות לארגוני תעופה, חלל וביטחון
העדכון למהדורה D בא בעקבות מהדורת 2015 של ISO-9001 וכולל אותה בשלמותה. בנוסף על שינוי מבנה התקן בהתאם למבנה החדש של ISO-9001 שכלל הזזה וניסוח של תוספות התקן, הוכנסו התוספות הבאות:
* סעיף חדש על בטיחות מוצר
* סעיף חדש על מניעת חלקים מזויפים
* הסעיף על ניהול סיכונים צומצם לניהול סיכונים תפעוליים וניהול שאר הסיכונים מבוצע בהתאם לדרישה לחשיבה מבוססת סיכונים ב-ISO-9001
* הדרישה למודעות הפרט הורחבה למודעות לתרומה לאיכות המוצר, בטיחותו והתנהגות אתית
* גורמים אנושיים נוסף כשיקול במציאת סיבות השורש לאי התאמות

==ראו גם==
* תקני ISO 9000

==קישורים חיצוניים==
* [http://standards.sae.org/as9100d/ AS9100 מהדורה D], באתר IAQG
* [http://www.sync.co.il/%D7%91%D7%9C%D7%95%D7%92/588/%D7%A2%D7%95%D7%A1%D7%A7-%D7%91%D7%AA%D7%A2%D7%95%D7%A4%D7%94%2C-%D7%97%D7%9C%D7%9C-%D7%90%D7%95-%D7%91%D7%99%D7%98%D7%97%D7%95%D7%9F-%D7%AA%D7%A7%D7%9F-AS9100-%D7%97%D7%99%D7%95%D7%A0%D7%99-%D7%91%D7%A9%D7%91%D7%99%D7%9C%D7%9A%21 תקן AS9100 לתעשיות הביטחוניות, התעופה והחלל- שדרוג למהדורה D]
* [http://c-point.co.il/דרישות-as-9100d/ רשימת הדרישות הייחודיות של AS-9100:D ומקום הופעתן בתקן]
* [http://www.sae.org/aaqg/audit_information/2015/csc/key_changes_gordon.pptx מצגת שינויי מפתח במהדורת שנת 2016 של תקן AS9100], מאתר SAE
* דן רוזמן, [http://www.isq.org.il/wp-content/uploads/RiskManagement_DanRozman.pdf ניהול סיכונים כדרישה בתקן תעופה וחלל AS9100], באתר האיגוד הישראלי לאיכות
* [http://www.iaqg.sae.org/iaqg/publications/standards.htm רשימת התקנים בסדרת AS9100], באתר IAQG
* [https://web.archive.org/web/20070102221115/http://ts.nist.gov/Standards/Global/as9100.cfm AS9100], סקירה של המכון הלאומי לתקנים וטכנולוגיה

==הערות שוליים==

קטגוריה:איכות
קטגוריה:תעופה
קטגוריה:האדם בחלל
קטגוריה:אמצעי לחימה